《午寝》
宋代·黄庭坚

读书常厌烦，燕处意坐驰。
动静两不适，尘劳败天倪。
目昏生黟花，耳聩喧鼓鼙。
沈忧愁五神，倦刻委四支。
不聊终日堪，况乃久远期。
投书曲肱卧，天游从所之。
是身入华胥，彷佛胜初时。
春蚕眠巨箔，夏蜩化枯枝。
今之隐几者，岂有异子綦。
觉寐须臾闲，良亦休我疲。
乃知大觉梦，盖此德之归。
谁为今日是，二十二年非。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。